# koumoulenn
## Brezhoneg
### Etimologiezh

    Savet diwar an anv-stroll koumoul hag an dibenn-ger -enn

### Furm anv-kadarn

koumoulenn /kuˈmuːlɛn/ unanderenn benel (furm vihanaat : koumoulennig, strollder : koumoul)
* Unanderenn ar strollder koumoul
** War-dro hanternoz, e teuas da vezañ teñval evel pa vije ur goumoulenn o tremen war al loar. — (Fañch an Uhel, Kontadennoù ar Bobl/1, Al Liamm, 1984, p. 16.)
** Ar marv a bokas dezhi hag a gutuilhas bleunioù re livrin he divougenn un deiz ma tremene war an oabl boull ur goumoulenn wenn. — (Jakez Riou, Geotenn ar Werc'hez ha danevelloù all, Al Liamm, 1957, p. 17.)
** An nijad gwennili a dremenas o skeud evel ur goumoulenn drumm war ar mor. — (Ronan Huon, AR GWENNILI-MOR, Al Liamm niv. 77, Du-Kerzu 1959, p. 409.)
** Dre va frenestrig, Adela, e welan ur goumoulenn o redek skañv etrezek ar biz, etrezek ennoc'h. — (Roparz Hemon, Mari Vorgan, Al Liamm, eil emb. 1975, p. 10.)
** Ur goumoulenn dev a oa a-zioc'h an aod, kirri-samm bras o vont hag o tont eus an aod, pezhiadoù mein pe traezh enno. — (Goulc'han Kervella, Brezel ar Rigadell, Al Liamm, 1994, p. 200.)
** Harry a sachas war unan gant Fred, ha gwashoc'h eget strakal a reas, tarzhañ a reas evel ur c'hanol, ma voent gronnet gant ur goumoulenn c'hlas a voged, [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 211.)

#### Deveradoù

* koumoulennad
* koumoulennoù

#### Troidigezhioù

* alamaneg : Wolke benel
* esperanteg : nubo
* galleg : nuage gourel
* iwerzhoneg : scamall gourel , néal gourel
* kembraeg : cwmwl gourel
* kerneveureg : kommolenn benel
* nederlandeg : wolk benel
* saozneg : cloud
* skoseg : neul gourel , sgòth benel
* spagnoleg : nube benel